WAT Woord van die week: skilpadvereArgieffoto Woord: skilpadvere Betekenis: (skertsend, ironies) 1 Onsin, of iets wat heeltemal verspot is of wat nie werklik voorkom nie: Meneer Proskie, een van hul dosente, se stelling, nl. dat jy die stoutste kind die liefste moet hê, is skilpadvere! Hy het beslis nie van ‘n klas soos hierdie een geweet nie (D. Matthee in Huisgenoot, 15 Februarie 1974, 98). 2 Iets wat baie hard is: Ek het die voorste rugleuning (v.d. motor) ‘n bietjie hard bevind — soos die ou mense gesê het, met skilpadvere opgestop, maar ‘n mens se rug kry goeie ondersteuning in die regte holtes (Huisgenoot, 30 September 1957, 46).